section_heading: Teuta u narodnoj kulturnoj baštini
paragraph_text: Narod o Teuti pripovijeda kao najljepšoj kraljici, ali je bila zaljubljive prirode. Na Šolti se pripovijeda da je Teuta najprije stolovala u dvorima sagrađenima u uvali Senjska. U novije vrijeme Šoltani svoj otok nazivaju Otokom kraljice Teute. Maja Bošković Stulli 1965. godine zabilježila je predaju po kojoj je Teuta živjela u Dolu i ondje izgubila zlatni sić kojega Doljani još uvijek traže. <ref> Maja Bošković-Stulli, Žito posred mora. Usmene priče iz Dalmacije, Split, Književni krug, 1993, 249.  Dol svete Ane na Hvaru nekada se zvao Cikindol jer je, po živim predajama, u tome mjestu kraljica Teuta imala tvornicu novca – cekina. Na mjestu negdašnjega Cikindola i sada se vide temelji Teutina dvora. Teuta je u Dolu sagradila i ljetnikovac od kojega su sačuvani ostatci zidova u Stončića dvoru. <ref> Legende o kraljici Teuti, Tartajun, 11. kolovoza 2012. www.tartajun.hr/index.php?option=com_content&view=article&id=339&Itemid=178 (03.09.2022).  U Dolu sv. Ane iznad Roića dvora stavljen je natpis Teutino šetalište.